Publication: Magyar Közlöny
Issue: MK-2007-159 (Year: 2007, Number: 159)
Era: 2004-2010
Section: 1996. évi I. törvény (a továbbiakban: Rttv., vagy törvény),
Paragraph Index: 335

7. A kulturális, tudományos, világnézet és vallási témák bemutatása 7.1. A mûsorszolgáltató kulturális mûsoraiban törekszik arra, hogy dokumentumfilmes jelleggel (egészében) bemutassa a nemzeti és egyetemes mûvészet értékeit, valamennyi nézõi réteg érdeklõdésének figyelembevételével. 7.2. A mûsorszolgáltató mûsoraiban népszerûsíti a mûvészeti alkotásokat és elõsegíti azok befogadását. A mûsorszolgáltató a kulturális értékek terjesztését elõtérbe helyezi, amit úgy végez, hogy megkülönböztetést vagy kizárólagosságot nem alkalmazva a nézõt a kulturális fontosságát elismerje és segítse. 7.3. A mûsorszolgáltató rendszeresen beszámol a tudományos eredményeirõl. Tudományos kérdésekben biztosítani kell az eltérõ vélemények megjelenítését. Új tudományos eredmények ismertetése a nézõben nem kelthet megalapozatlan várakozást. Általánosan még el nem fogadott tudományos eredmények közlésekor az ellentétes vélemények ismertetése sem kerülhetõ el. A nézõ figyelmét egyértelmûen fel kell hívni az eredmény bizonytalanságára. 7.4. A tudományos eredmények közlésekor törekedni kell a közérthetõségre. Amennyiben szükséges, tudományos kérdésekben igénybe kell venni szakértõ személyek vagy szervezetek segítségét. 7.5. Nem szolgáltatható olyan tudományos mûsor, melynek célja a nézõ egészségi állapotának közvetlen befolyásolása, illetve erre a célra ajánl különbözõ módszereket, eszközöket. 7.6. A mûsorszolgáltató felelõs azért, hogy világnézeti, vallási meggyõzõdést sértõ nézetek ne hangozzanak el a mûsorban. A világnézeti, vallási mûsorszám nem szolgálhat mûsor-politikai nézetek népszerûsítésére, illetve nem irányulhat más világnézet vagy vallás ellen. 7.7. A mûsorszolgáltató köteles a világnézeti, vallási nézeteket elfogulatlanul ábrázolni a világnézeti, vallási kérdésekben. A mûsorszolgáltató mûsorában nem folytatható világnézeti vagy vallási propaganda. 7.8. A mûsorszolgáltató egyformán biztosít lehetõséget a történelmi egyházak hitéleti tevékenységének bemutatására. Ennek során az érintett történelmi egyház számára konzultációs lehetõséget biztosít, illetve az adott mûsorszám szerkesztésébe részvételt tesz lehetõvé a mûsorszolgáltató. Az egyházi szertartások tartalmáért a mûsorszolgáltató nem tartozik felelõsséggel. A szertartások és a különbözõ egyházi események közvetítésekor a mûsorkörnyezet kialakításánál figyelembe kell venni a hitélet méltóságát és a vallásos ember érzelmeit. 7.9. Világnézeti vagy vallási tartalmú mûvészeti alkotás bemutatásakor a világnézeti vagy vallásos tartalomra fel kell hívni a nézõ figyelmét, különösen abban az esetben, ha az alkotás megítélése vitatott.

Source: https://magyarkozlony.hu/hivatalos-lapok/8314af4e58aaff3ef6ed0a395b5d8dfc3bb1b913/dokumentumok/02df981a62f32a6f5222059911933a519f075c56/letoltes